open-index/open-wikipedia-markdown huggingface dataset:
Α.Π.Σ.Ε. Αμφιάλη

Ο **Α.Π.Σ. Ένωση Αμφιάλη** (**Α.Π.Σ.Ε. Αμφιάλη**) είναι αθλητικός σύλλογος του Πειραιά, με έδρα την Αμφιάλη του Κερατσινίου, του Δήμου Κερατσινίου - Δραπετσώνας. Προέκυψε αρχικά το 1965 έπειτα από μετονομασία του *Α.Π.Σ. Ελλήσποντος Αμφιάλης* και επίσημο έτος ίδρυσης είναι το 1967, όποτε και εγγρίθηκε η μετονομασία. Χρώματα του συλλόγου είναι το κόκκινο-μπλε και διαθέτει τμήματα ποδοσφαίρου και καλαθοσφαίρισης, ενώ παλαιότερα διέθετε και τμήμα στίβου.

## Τμήμα ποδοσφαίρου
Μεγαλύτερη διάκριση του ποδοσφαιρικού τμήματος αποτελεί η μοναδική συμμετοχή του στην Β' Εθνική Κατηγορία την περίοδο 1975-76. Επίσης αξιοσημείωτο, είναι πως τις περιόδους 1986-87, 1987-88, 1989-90, 1990-91, 1991-92, 1992-93, 1993-94, 1994-95, 1995-96, 2008-09 και 2009-10 αγωνίστηκε στην Δ' Εθνική Κατηγορία. Σήμερα αγωνίζεται στις διοργανώσεις της Ε.Π.Σ. Πειραιά. Έδρα της ομάδας είναι το Δημοτικό Γήπεδο Κερατσινίου «Σιταποθήκες», χωρητικότητας 1.100 θέσεων. Την σεζόν 2025-2026 κατέκτησε το πρωτάθλημα στον Β΄ όμιλο της Ε.Π.Σ. Πειραιά επιστρέφοντας στις εθνικές κατηγορίες για πρώτη φορά μετά από 16 χρόνια.

### Τίτλοι - Διακρίσεις
*Πρωτάθλημα Α' ΕΠΣΠ (5): 1973-74 (Α' όμιλος), 1985-86 (Β' όμιλος), 1988-89 (Α' όμιλος) , 2007-08 (Α' όμιλος) , 2025-26 (Β' όμιλος)
*Φιναλίστ Κυπέλλου ΕΠΣΠ (1): 1987-88

## Τμήμα καλαθοσφαίρισης
right|150px|thumb|Το έμβλημα του τμήματος καλαθοσφαίρισης.
Το τμήμα καλαθοσφαίρισης του συλλόγου δημιουργήθηκε το 1985 και το 1999 απορρόφησε τον *Γ.Σ. Φειδιππίδης Αμφιάλης*. Αρχικά αγωνιζόταν στην Ε.Σ.Κ. Αττικής και έπειτα την διάσπασή της, πλέον αγωνίζεται στην Ε.Σ.ΚΑ. Νότιας Αττικής. Έδρα της ομάδας αποτελεί το Κλειστό Σιταποθηκών «Π. Μπακογιάννης».

## Παραπομπές






Κατηγορία:Αθλητικοί σύλλογοι Πειραιά
Κατηγορία:Ποδοσφαιρικές ομάδες Ελλάδας
Κατηγορία:Ελληνικοί σύλλογοι καλαθοσφαίρισης
Κατηγορία:Ελληνικοί σύλλογοι στίβου
Κατηγορία:Σωματεία Ε.Σ.ΚΑ.Ν.Α.
Κατηγορία:Ιδρύσεις αθλητικών συλλόγων το 1967
Κατηγορία:Ιδρύσεις ομάδων καλαθοσφαίρισης το 1985
Δήμος Ανατολικής Μάνης (πρόγραμμα Καποδίστριας)

Ο **Δήμος Ανατολικής Μάνης** του προγράμματος Καποδίστριας ήταν δήμος που λειτούργησε την περίοδο 1999-2010. Συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Το 2010 καταργήθηκε και εντάχθηκε στον νέο διευρυμένο δήμο Ανατολικής Μάνης. Βρισκόταν στο νοτιότερο τμήμα του νομού, στην χερσόνησο της Μάνης. Ο δήμος αποτελούταν από 6 δημοτικά διαμερίσματα, καταλάμβανε έκταση 108,9Km2 και είχε συνολικό πληθυσμό 2.024  κατοίκους σύμφωνα με την απογραφή του 2001. Έδρα του δήμου ήταν ο Κότρωνας.

## Διαίρεση
Ο δήμος περιλάμβανε τα παρακάτω δημοτικά διαμερίσματα και οικισμούς:
: ** [[Δημοτικό διαμέρισμα Κότρωνα Λακωνίας|Δ.δ. Κότρωνα]] ** [ 616 ]   
::* ο Κότρωνας [ 288 ]   
::* η Γονέα [ 0 ]   
::* τα Λουκάδικα [ 37 ]   
::* τα Ριγανόχωρα [ 2 ]   
::* τα Σκαλτσοτιάνικα [ 65 ]   
::* το Φλομοχώρι [ 198 ]   
::* η Χαλικιά Βάττα [ 26 ]   
: ** [[Δημοτικό διαμέρισμα Δρυμού Λακωνίας|Δ.δ. Δρυμού]] ** [ 186 ]   
::* ο Δρυμός [ 177 ]   
::* η Αργιλιά [ 9 ]   
: ** [[Δημοτικό διαμέρισμα Έξω Νυμφίου Λακωνίας|Δ.δ. Έξω Νυμφίου]] ** [ 195 ]   
::* το Έξω Νύμφι [ 121 ]   
::* η Αλύπα (τ. τα Χαλίκια) [ 33 ]   
::* η Μέσα Χώρα [ 41 ]   
: ** [[Δημοτικό διαμέρισμα Κοκκάλας Λακωνίας|Δ.δ. Κοκκάλας]] ** [ 621 ]   
::* η Κοκκάλα [ 446 ]   
::* ο Άγιος Νικόλαος [ 111 ]   
::* οι Ολυμπιές [ 23 ]   
::* τα Παχιάνικα [ 27 ]   
::* η Σπίρα [ 14 ]   
: ** [[Δημοτικό διαμέρισμα Λαγίας Λακωνίας|Δ.δ. Λαγίας]] ** [ 414 ]   
::* η Λάγια [ 113 ]   
::* ο Άγιος Κυπριανός [ 48 ]   
::* το Ακρογιάλι [ 52 ]   
::* το Αχίλλειο [ 14 ]   
::* τα Διμαρίστικα [ 20 ]   
::* η Καινούργια Χώρα [ 19 ]   
::* τα Κοκκινόγεια [ 26 ]   
::* τα Κορογονιάνικα [ 29 ]   
::* το Μαρμάρι [ 15 ]   
::* το Πάλιρος [ 32 ]   
::* το Πόρτο Κάγιο [ 31 ]   
::* ο Προφήτης Ηλίας [ 15 ]   
: ** [[Δημοτικό διαμέρισμα Πυρρίχου Λακωνίας|Δ.δ. Πυρρίχου]] ** [ 79 ]   
::* ο Πύρριχος [ 50 ]   
::* η Χιμάρα [ 29 ]

## Διατελέσαντες δήμαρχοι
Όλοι οι δήμαρχοι εξελέγησαν από τον πρώτο γύρο.
*1999-2000 Μιχαήλ Νικολαράκος  Γενικός διευθυντής του υπουργείου Εσωτερικών. Κηδεύτηκε στις 29 Μαρτίου 2000.
*2000-2002 Παναγιωτης Τσιριγωτης
*2003-2006 Παναγιώτης Τσιριγώτης
*2007-2010 Κυριάκος Μιχαλολιάκος
*Από το 2011, οι δήμαρχοι του νέου δήμου Ανατολικής Μάνης

## Εξωτερικοί σύνδεσμοι
*Υπουργείο Εσωτερικών, δήμοι του σχεδίου Καποδίστριας 

## Παραπομπές


Α
Κατηγορία:Μάνη
Δήμος Οιτύλου

[μικρογραφία|[Αρεόπολη Λακωνίας|Αρεόπολη]]
μικρογραφία|Το άγαλμα του Πέτρου Μαυρομιχάλη, στην Αρεόπολη.
[μικρογραφία|[Σπήλαιο Γλυφάδα Διρού]]
[μικρογραφία|[Καραβοστάσι Οιτύλου Λακωνίας|Καραβοστάσι]]
[μικρογραφία|[Λιμένι Λακωνίας|Λιμένι]]
[μικρογραφία|Κάστρο [Κελεφάς]]
Ο **Δήμος Οιτύλου** ήταν Δήμος του Νομού Λακωνίας, που συστάθηκε το 1997 με το Σχέδιο «Καποδίστριας» από τη συνένωση παλαιότερων Κοινοτήτων της περιοχής, που αποτέλεσαν στη συνέχεια τα Δημοτικά Διαμερίσματα του Δήμου. Λειτούργησε την περίοδο 1999 - 2010, οπότε και καταργήθηκε το 2010 με την εφαρμογή του Προγράμματος «Καλλικράτης» και εντάχθηκε στον νέο Δήμο Ανατολικής Μάνης, ως **[[Δημοτική Ενότητα Οιτύλου]]**. Βρισκόταν στο νοτιότερο τμήμα του Νομού, στην δυτική πλευρά της χερσονήσου της Μάνης. Ο Δήμος αποτελούνταν από 18 Δημοτικά Διαμερίσματα, καταλάμβανε έκταση 143,7 χλμ.2 και είχε συνολικό πληθυσμό 5.203 κατοίκους, σύμφωνα με την Απογραφή του 2001. Έδρα του Δήμου, ήταν η Αρεόπολη.

## Διοικητική διαίρεση

## Διοικητικές μεταβολές

### Δήμος Οιτύλου (1835 - 1912)

### Κοινότητα Οιτύλου (1912 - 1994)

### Δήμος Οιτύλου (1994 - 1997)

### Δήμος Οιτύλου (1997 - 2010)

## Διατελέσαντες Δήμαρχοι

* 1895, Κηρύκος.
* 1899 - 1903, Καπετανάκης.

## Διατελέσαντες Κοινοτάρχες

## Παραπομπές


## Χάρτης περιοχής

Κατηγορία:Παλαιότεροι δήμοι της Ελλάδας
Ο
Κατηγορία:Μάνη
Κατηγορία:Δήμος Ανατολικής Μάνης
Κατηγορία:Γύθειο
Τραπεζικό δίκαιο

**Τραπεζικό δίκαιο** είναι το ειδικό εμπορικό δίκαιο των εμπόρων και του εμπορίου χρήματος και ισοδυνάμων αξιών, κυρίως πολυτίμων μετάλλων. Παίρνει το όνομά του από το κυριότερο τμήμα του, τους εμπόρους χρήματος που ονομάζονται τράπεζες, και τις εμπορικές πράξεις με χρηματικό αντικείμενο που προσιδιάζουν στους εμπόρους αυτούς και ονομάζονται τραπεζικές συναλλαγές. Στο τραπεζικό δίκαιο περιλαμβάνονται ιδίως το δίκαιο της τραπεζικής εποπτείας, το δίκαιο της τραπεζικής οργάνωσης, οι τραπεζικές συναλλαγές (παθητικού ή ενεργητικού) και το δίκαιο των ειδικών τραπεζών.

## πηγές
*Νομική Αθηνών, οδηγός σπουδών 2008

## βιβλιογραφία
*Ψυχομάνης, Σπ., *Τραπεζικό Δίκαιο, Δίκαιο Τραπεζικών Συμβάσεων*, 2008.
*Πέτσα, Α., *Το Δίκαιο των Χρηματιστηριακών Συναλλαγών*, εκδ. Νομικής Βιβλιοθήκης, 2005.
**Τραπεζική Νομοθεσία* (2 τόμοι), εκδ. Νομικής Βιβλιοθήκης, 2001.
*Γραμμάτικα, Γ., *Το τραπεζικό απόρρητο*, 1991.

Κατηγορία:Τραπεζικό Δίκαιο
Δήμος Πρέβεζας (πρόγραμμα Καποδίστριας)

Ο **Δήμος Πρέβεζας** ήταν δήμος του νομού Πρέβεζας, που περιελάμβανε και την πρωτεύουσα του νομού, την Πρέβεζα. Με την εφαρμογή του Προγράμματος «Καλλικράτης» το 2011 εντάχθηκε στον νέο, διευρυμένο Δήμο Πρέβεζας. 

Βρισκόταν στο νοτιότερο τμήμα του νομού, αποτελούνταν από 5 δημοτικά διαμερίσματα, καταλάμβανε έκταση 66,8 τ.χλμ. και είχε συνολικό πληθυσμό 22.853 κατοίκους. 

Στον δήμο περιλαμβάνονταν τα παρακάτω δημοτικά διαμερίσματα και οικισμοί:
: ** [[Δημοτικό διαμέρισμα Πρέβεζας |Δ.δ. Πρέβεζας]] ** [ 20.795 ]   
::* η Πρέβεζα [ 19.042 ]   
::* ο Άγιος Θωμάς [ 460 ]   
::* το Καλαμίτσι [ 89 ]   
::* το Νεοχώρι [ 274 ]   
::* το Ψαθάκι [ 930 ]   
: ** [[Δημοτικό διαμέρισμα Μιχαλιτσίου Πρέβεζας|Δ.δ. Μιχαλιτσίου]] ** [ 390 ]   
::* το Μιχαλίτσι [ 339 ]   
::* ο Άγιος Νικόλαος [ 51 ]   
: ** Δ.δ. Μύτικα  ** -- ο Μύτικας [ 1.142 ]
: ** [[Δημοτικό διαμέρισμα Νικοπόλεως Πρέβεζας|Δ.δ. Νικοπόλεως]] ** [ 329 ]   
::* η Νικόπολη [ 309 ]   
::* το Μάζωμα [ 20 ]   
: ** Δ.δ. Φλαμπούρων  ** -- τα Φλάμπουρα [ 197 ]

## Εξωτερικοί σύνδεσμοι
*Υπουργείο Εσωτερικών, δήμοι του σχεδίου Καποδίστριας 
* Μετεωρολογικός Σταθμός Πρέβεζας SV6GMQ - Καιρικές Συνθήκες

Π
Κατηγορία:Δήμος Πρέβεζας
Πεζοδρόμιο

thumb|250 px|right|Στενό πεζοδρόμιο
thumb|250px| Πεζοδρόμιο με ποδηλατόδρομο
Ως **πεζοδρόμιο** ορίζεται ο χώρος σε πόλη που λειτουργεί για να περπατάνε οι πεζοί. Για αυτό τον λόγο και ονομάζεται πεζοδρόμιο. Διαφέρει από τον πεζόδρομο στο ότι συνυπάρχει με δρόμο.

Η δραστηριότητα σε ένα πεζοδρόμιο στην αστική περιοχή, χαρακτηρίζεται από μετακινήσεις ανθρώπων που βρίσκονται στο πεζοδρόμιο, από την παρουσία ανθρώπων με τον καθένα ντιμένο για δραστηριότητα εκτός του σπιτιού του, για βόλτα, για αγορές, για να πάει προς την εργασία του, για εργασία, που μετακινούνται πεζή από μέρος σε μέρος, που στέκεται συζητώντας, που στέκεται μπροστά από βιτρίνες καταστημάτων, που περπατά και κάνει βολτες, που περπατά ως μια ήπια 'φυσική δραστηριότητα'. Άνθρωποι μπορούν να μετακινούνται προσεκτικά κατά μήκος του πεζοδρόμιου, προσεκτικά, κάθετα να διασχίζουν το οδόστρωμα. Παράλληλα με το πεζοδρόμιο στο τμήμα του δρόμου που λέγεται οδόστρωμα, σε επιβατικά αυτοκίνητα, λεωφορεία, φορτηγά, που μετακινούνται, βρίσκονται άνθρωποι. Η δραστηριότητα στο πεζοδρόμιο επηρεάζεται από την ήπια κίνηση των οχημάτων στο οδόστρωμα. Σε αστική περιοχή τα παρκαρισμένα αυτοκίνητα δίπλα στα πεζοδρομια, χωρίζουν τα πεζοδρόμια, από την κίνηση των οχημάτων. Η δραστηριότητα στο πεζοδρόμιο επηρεάζεται από τα τακτικά παρκαρισμένα οχήματα, από την δυνατότητα των πεζών να διασχίζουν το οδόστρωμα. Παραλληλα με το πεζοδρόμιο στην σειρά βρισκονται κτίρια. Ανάμεσα στα κτίρια και το πεζοδρόμιο υπάρχουν ακάλυπτοι από κτίρια, ιδιωτικοί  χώροι διαμορφωμένοι σε κήπους, σε αυλές, περιφραγμένοι, η ελεύθερης κίνησης των ανθρώπων. Η δραστηριότητα στο πεζοδρόμιο επηρεάζεται από την ομορφιά αυλών και κήπων.

Σε αρκετές πόλεις του κόσμου, το πεζοδρόμιο είναι υπερυψωμένο, ενώ σε κάποιες περιοχές απλώς οριοθετείται με διαγράμμιση. Στο πεζοδρόμιο μπορεί να βρίσκονται φυτεμένα δένδρα ή άλλα φυτά. Πάνω στα πεζοδρόμια βρίσκονται επίσης οι σημάνσεις για τα αυτοκίνητα.

Επειδή το πεζοδρόμιο είναι συνήθως υπερυψωμένο, δημιουργεί προβλήματα σε ανθρώπους με προβλήματα κινητικότητας που μεταχειρίζονται αναπηρικά καροτσάκια, σε γονείς με καρότσια για τις μεταφορές των μωρών τους. Για το λόγο αυτό, στις γωνίες του δρόμου συνήθως δημιουργείται κατά την κατασκευή του πεζοδρομίου μια κλίση, ώστε να μην υπάρχει σκαλοπάτι, αλλά μια ομαλή μετάβαση από το πεζοδρόμιο στον δρόμο.

Διεθνείς οργανισμοί ορίζουν το ελεύθερο πλάτος διέλευσης πεζοδρομίου τουλάχιστον στα 1,80 ως 2,00 m στους μη εμπορικούς δρόμους και στα 3,00 ως 3,50 m στους εμπορικούς και στα σημεία συγκέντρωσης του κοινού (π.χ. στάσεις λεωφορείων). Το αντίστοιχο όριο της ελληνικής νομοθεσίας προβλέπει όριο τα 1,50 μέτρα, που αντιστοιχεί σε συνολικό πλάτος πεζοδρομίου τα 2 μέτρα. Σε περίπτωση επαρκούς πλάτους, μπορεί να συνδυαστεί & να συνυπάρξει με ποδηλατόδρομο.

Στις περισσότερες δυτικές χώρες, συμπεριλαμβανόμενης και της Ελλάδας, τα αυτοκίνητα απαγορεύεται κατά τη στάθμευσή τους να δεσμεύουν χώρο από το πεζοδρόμιο και αυτή η ενέργεια τιμωρείται με χρηματική ποινή (κλήση).

## Παραπομπές
* 

## Εξωτερικοί σύνδεσμοι
* 
* 

Κατηγορία:Οδικές μεταφορές
Κατηγορία:Πολεοδομία
Δήμος Ανώγειου

Το ** Ανώγειο** ήταν δήμος του νομού Πρέβεζας. Με την εφαρμογή το σχεδίου Καλλικράτης εντάχθηκε στον νέο δήμο Ζηρού. Βρισκόταν στο βορειοανατολικότερο τμήμα του νομού. Αποτελούνταν από 3 δημοτικά διαμερίσματα, καταλάμβανε έκταση 71,6 τ.χλμ. και έχει μόνιμο πληθυσμό 1539 κατοίκους. Υψόμετρο του χωριού 1190. Έδρα του δήμου ήταν ο Γοργόμυλος.

Στον δήμο περιλαμβάνονταν τα παρακάτω δημοτικά διαμερίσματα και οικισμοί:
: ** [[Δημοτικό διαμέρισμα Γοργομύλου Πρέβεζας|Δ.δ. Γοργομύλου]] ** [ 1.035 ]   
::* ο Γοργόμυλος [ 40 ]   
::* η Αγία Παρασκευή [ 49 ]   
::* το Βαθύ [ 132 ]   
::* ο Γεροπλάτανος [ 67 ]   
::* η Γκούρα [ 43 ]   
::* το Καστρί [ 144 ]   
::* οι Μαρκάτες [ 55 ]   
::* ο Νέος Γοργόμυλος [ 343 ]   
::* ο Ξηρόκαμπος [ 121 ]   
::* τα Χαλίκια [ 41 ]   
: ** [[Δημοτικό διαμέρισμα Ανωγείου Πρέβεζας|Δ.δ. Ανωγείου]] ** [ 328 ]   
::* το Ανώγειο [ 118 ]   
::* ο Άνω Δρυμώνας [ 210 ]   
: ** [[Δημοτικό διαμέρισμα Τσαγκαροπούλου Πρέβεζας|Δ.δ. Τσαγκαροπούλου]] ** [ 176 ]   
::* το Τσαγκαρόπουλο [ 137 ]   
::* ο Δρυμώνας [ 39 ]

## Εξωτερικοί σύνδεσμοι
*Υπουργείο Εσωτερικών, δήμοι του σχεδίου Καποδίστριας 

Α
Ναυάγιο του Δοκού

Ως **ναυάγιο του Δοκού** εννοείται η υποβρύχια αρχαιολογική έρευνα και συστηματική ανασκαφή στον Δοκό (1989 – 1992), από το Ινστιτούτο Εναλίων Αρχαιολογικών Ερευνών (ΙΕΝΑΕ) ανάμεσα στην Ύδρα και την Αργολική ακτή, η οποία ονομαζόταν στην αρχαιότητα *Απεροπία*. Πρόκειται για το πρώτο ναυάγιο που ερευνήθηκε στην Ελλάδα, με με σχετικά σύγχρονες τεχνολογικές μεθόδους δημιουργίας κανάβου, ανέλκυσης, καθαρισμού και διαχείρισης των τεχνέργων. Το ενάλιο εύρημα του Δοκού αποτελεί μαρτυρία για τη ναυσιπλοΐα, το θαλάσσιο εμπόριο και την οικονομία στο Αιγαίο κατά την ύστερη 3η χιλιετία π.Χ.. 

Η υποβρύχια ανασκαφή απέφερε δύο λίθινες άγκυρες, μεγάλες ποσότητες κεραμεικής και πρωτοβερνικωτών αγγείων, λίθινα εργαλεία που χρονολογούνται στην ύστερη Πρωτοελλαδική ΙΙ περίοδο EH II (2450/2350-2200/2150), όπως μυλόπετρες, τριπτήρες από τον Σαρωνικό και λεπίδες οψιανού.

## Παραπομπές-σημειώσεις


Κατηγορία:Ενάλια αρχαιολογία
Δήμος Λούρου

Ο **Δήμος Λούρου** ήταν δήμος του νομού Πρέβεζας. Με την εφαρμογή το σχεδίου Καλλικράτης εντάχθηκε στον νέο δήμο Πρέβεζας. Βρισκόταν στο κεντρικό τμήμα του νομού και συνόρευε και με τους τρεις γειτονικούς νομούς στον νομό Πρέβεζας. Αποτελούνταν από 10 δημοτικά διαμερίσματα, καταλάμβανε έκταση 145 τ.χλμ. και είχε συνολικό πληθυσμό 5.619 κατοίκους. Έδρα του δήμου ήταν ο Λούρος.

Στον δήμο περιλαμβάνονταν τα παρακάτω δημοτικά διαμερίσματα και οικισμοί:
: ** Δ.δ. Λούρου  ** -- ο Λούρος [ 2.044 ]
: ** Δ.δ. Άνω Ράχη  ** -- η Άνω Ράχη [ 260 ]
: ** Δ.δ. Βρυσούλας  ** -- η Βρυσούλα [ 263 ]
: ** [[Δημοτικό διαμέρισμα Κοτσανοπούλου Πρέβεζας|Δ.δ. Κοτσανοπούλου]] ** [ 317 ]   
::* το Άνω Κοτσανόπουλο [ 206 ]   
::* το Κάτω Κοτσανόπουλο [ 111 ]   
: ** Δ.δ. Νέου Σφηνωτού  ** (Σφηνωτού) -- το Νέον Σφηνωτό [ 90 ]
: ** [[Δημοτικό διαμέρισμα Ρευματιάς Πρέβεζας|Δ.δ. Ρευματιάς]] ** [ 209 ]   
::* η Ρευματιά [ 97 ]   
::* η Κάτω Ρευματιά [ 112 ]   
: ** [[Δημοτικό διαμέρισμα Σκιαδά Πρέβεζας|Δ.δ. Σκιαδά]] ** [ 171 ]   
::* ο Σκιαδάς [ 113 ]   
::* το Αλώνι [ 34 ]   
::* οι Κοντάτες [ 24 ]   
: ** Δ.δ. Στεφάνης  ** -- η Στεφάνη [ 513 ]
: ** Δ.δ. Τρικάστρου  ** -- το Τρίκαστρο [ 22 ]
: ** Δ.δ. Ωρωπού  ** -- ο Νέος Ωρωπός [ 1.381 ]

## Εξωτερικοί σύνδεσμοι
*Υπουργείο Εσωτερικών, δήμοι του σχεδίου Καποδίστριας 

Λ
Κατηγορία:Δήμος Πρέβεζας
Δήμος Φαναρίου

Ο **Δήμος Φαναρίου** ήταν δήμος του νομού Πρέβεζας. Με την εφαρμογή το σχεδίου Καλλικράτης εντάχθηκε στον νέο δήμο Πάργας. Βρισκόταν στο δυτικό τμήμα του νομού στα παράλια του Ιονίου. Αποτελούνταν από 19 δημοτικά διαμερίσματα, καταλάμβανε έκταση 161,9 τ.χλμ. και είχε συνολικό πληθυσμό 8.911 κατοίκους. Έδρα του δήμου ήταν το Καναλλάκι.

Στον δήμο περιλαμβάνονταν τα παρακάτω δημοτικά διαμερίσματα και οικισμοί:
: ** Δ.δ. Καναλλακίου  ** -- το Καναλλάκι [ 2.454 ]
: ** Δ.δ. Αηδονιάς  ** -- η Αηδονιά [ 210 ]
: ** Δ.δ. Αμμουδιάς  ** -- η Αμμουδιά [ 330 ]
: ** Δ.δ. Άνω Σκαφιδωτής  ** (της πρώην κοινότητας Τρικάστρου) -- η Άνω Σκαφιδωτή [ 41 ]
: ** [[Δημοτικό διαμέρισμα Αχερουσίας Πρέβεζας|Δ.δ. Αχερουσίας]] ** [ 302 ]   
::* η Αχερουσία [ 222 ]   
::* το Αηδόνι [ 80 ]   
: ** [[Δημοτικό διαμέρισμα Βαλανιδοράχης Πρέβεζας|Δ.δ. Βαλανιδοράχης]] ** [ 519 ]   
::* η Βαλανιδόραχη [ 334 ]   
::* η Τσουκνίδα [ 185 ]   
: ** Δ.δ. Βαλανιδούσσας  ** -- η Βαλανιδούσσα [ 309 ]
: ** [[Δημοτικό διαμέρισμα Βουβοποτάμου Πρέβεζας|Δ.δ. Βουβοποτάμου]] ** [ 480 ]   
::* ο Βουβοπόταμος [ 463 ]   
::* το Τσεκούρι [ 17 ]   
: ** [[Δημοτικό διαμέρισμα Δεσποτικού Πρέβεζας|Δ.δ. Δεσποτικού]] ** [ 297 ]   
::* το Δεσποτικό [ 146 ]   
::* το Κάτω Δεσποτικό [ 151 ]   
: ** [[Δημοτικό διαμέρισμα Θεμέλου Πρέβεζας|Δ.δ. Θεμέλου]] ** [ 404 ]   
::* το Θέμελον [ 322 ]   
::* το Δίκορφον [ 82 ]   
: ** Δ.δ. Καστρίου  ** -- το Καστρί [ 344 ]
: ** Δ.δ. Κορυφούλας  ** -- η Κορυφούλα [ 66 ]
: ** [[Δημοτικό διαμέρισμα Κορώνης Πρέβεζας|Δ.δ. Κορώνης]] ** [ 552 ]   
::* η Κορώνη [ 283 ]   
::* το Κορωνόπουλο [ 180 ]   
::* η Τζάρα [ 89 ]   
: ** [[Δημοτικό διαμέρισμα Κουκκουλίου Πρέβεζας|Δ.δ. Κουκκουλίου]] ** [ 216 ]   
::* η Χόχλα [ 198 ]   
::* το Κουκκούλι [ 18 ]   
: ** Δ.δ. Κυψέλης  ** -- η Κυψέλη [ 435 ]
: ** [[Δημοτικό διαμέρισμα Λούτσης Πρέβεζας|Δ.δ. Λούτσης]] ** [ 416 ]   
::* η Λούτσα [ 394 ]   
::* η Παραλία [ 22 ]   
: ** Δ.δ. Μεσοποτάμου  ** -- το Μεσοπόταμο [ 465 ]
: ** [[Δημοτικό διαμέρισμα Μουζακαίικων Πρέβεζας|Δ.δ. Μουζακαίικων]] ** [ 308 ]   
::* τα Μουζακαίικα [ 175 ]   
::* η Κλεισούρα [ 133 ]   
: ** Δ.δ. Ναρκίσσου  ** -- ο Νάρκισσος [ 286 ]
: ** [[Δημοτικό διαμέρισμα Σκεπαστού Πρέβεζας|Δ.δ. Σκεπαστού]] ** [ 186 ]   
::* το Σκεπαστό [ 137 ]   
::* η Κάτω Σκαφιδωτή [ 49 ]   
: ** [[Δημοτικό διαμέρισμα Σταυροχωρίου Πρέβεζας|Δ.δ. Σταυροχωρίου]] ** [ 291 ]   
::* το Σταυροχώρι [ 273 ]   
::* ο Ξηρόλοφος [ 18 ]

## Εξωτερικοί σύνδεσμοι
*Υπουργείο Εσωτερικών, δήμοι του σχεδίου Καποδίστριας 

Φ
Δήμος Φιλιππιάδας

Ο **Δήμος Φιλιππιάδας** ήταν δήμος του νομού Πρέβεζας. Με την εφαρμογή το σχεδίου Καλλικράτης εντάχθηκε στον νέο δήμο Ζηρού. Βρισκόταν στο ανατολικό ορεινό τμήμα του νομού. Αποτελούνταν από 10 δημοτικά διαμερίσματα, καταλάμβανε έκταση 142,4 τ.χλμ. και είχε συνολικό πληθυσμό 9.415 κατοίκους. Έδρα του δήμου ήταν η Φιλιππιάδα.

Στον δήμο περιλαμβάνονταν τα παρακάτω δημοτικά διαμερίσματα και οικισμοί:
: ** Δ.δ. Φιλιππιάδος  ** -- η Φιλιππιάδα [ 4.196 ]
: ** Δ.δ. Αγίου Γεωργίου  ** -- ο Άγιος Γεώργιος [ 640 ]
: ** Δ.δ. Γυμνοτόπου  ** -- ο Γυμνότοπος [ 463 ]
: ** Δ.δ. Δρυοφύτου  ** -- το Δρυόφυτο [ 313 ]
: ** [[Δημοτικό διαμέρισμα Κερασώνα Πρέβεζας|Δ.δ. Κερασώνα]] ** [ 411 ]   
::* ο Κερασώνας 368 ]   
::* η Αγία Φανερωμένη [ 43 ]   
: ** [[Δημοτικό διαμέρισμα Κλεισούρας Πρέβεζας|Δ.δ. Κλεισούρας]] ** [ 306 ]   
::* η Κλεισούρα [ 252 ]   
::* τα Πέντε Πηγάδια [ 54 ]   
: ** [[Δημοτικό διαμέρισμα Νέας Κερασούντος Πρέβεζας|Δ.δ. Νέας Κερασούντος]] ** [ 921 ]   
::* η Νέα Κερασούντα [ 820 ]   
::* το Ηλιοβούνι [ 101 ]   
: ** [[Δημοτικό διαμέρισμα Παναγίας Φιλιππιάδος Πρέβεζας|Δ.δ. Παναγίας]] ** [ 423 ]   
::* η Παναγία [ 310 ]   
::* η Βούλιστα [ 37 ]   
::* η Γωνία [ 76 ]   
: ** Δ.δ. Πέτρας  ** -- η Πέτρα [ 445 ]
: ** [[Δημοτικό διαμέρισμα Ρωμιάς Πρέβεζας|Δ.δ. Ρωμιάς]] ** [ 311 ]   
::* η Ρωμιά [ 244 ]   
::* η Παιδόπολη Ζηρού [ 67 ]

## Δήμαρχοι
*1975-1982 Κωνσταντίνος Πανούσης
*1983-1986 Βησσαρίων Χήτας (1941-2026)
*1987-1990 Σπυρίδων Μίχας 
*1991-1994 Βασίλειος Βέργος (1949-2013)
*1995-1998 Μιχαήλ Κατραχούρας
*1999-2002 Βασίλειος Βέργος (1949-2013)
*2003-2006 Μιχαήλ Κατραχούρας
*2007-2010 Δημήτριος Γιολδάσης

## Εξωτερικοί σύνδεσμοι
*Υπουργείο Εσωτερικών, δήμοι του σχεδίου Καποδίστριας 

## Σημειώσεις και παραπομπές


Φ
Δήμος Θεσπρωτικού

Ο **Δήμος Θεσπρωτικού** ήταν δήμος του νομού Πρέβεζας. Με την εφαρμογή το σχεδίου Καλλικράτης εντάχθηκε στον νέο δήμο Ζηρού. Βρισκόταν στο βόρειο τμήμα του νομού, στις πλαγιές των Θεσπρωτικών Ορέων. Αποτελούνταν από 8 δημοτικά διαμερίσματα, καταλάμβανε έκταση 131,8 τ.χλμ. και είχε συνολικό πληθυσμό 5.653 κατοίκους. Έδρα του δήμου ήταν το Θεσπρωτικό.

Στον δήμο περιλαμβάνονταν τα παρακάτω δημοτικά διαμερίσματα και οικισμοί:
: ** Δ.δ. Θεσπρωτικού  ** -- το Θεσπρωτικό [ 1.775 ]
: ** [[Δημοτικό διαμέρισμα Άσσου Πρέβεζας|Δ.δ. Άσσου]] ** [ 486 ]   
::* ο Άσσος [ 273 ]   
::* το Κεράσοβο [ 213 ]   
: ** [[Δημοτικό διαμέρισμα Γαλατά Πρέβεζας|Δ.δ. Γαλατά]] ** [ 400 ]   
::* ο Γαλατάς [ 132 ]   
::* ο Άγιος Σάββας [ 43 ]   
::* το Ζερβό [ 225 ]   
: ** Δ.δ. Μελιανών  ** -- τα Μελιανά [ 405 ]
: ** [[Δημοτικό διαμέρισμα Νικολιτσίου Πρέβεζας|Δ.δ. Νικολιτσίου]] ** [ 448 ]   
::* το Νικολίτσι [ 320 ]   
::* η Ελαία [ 69 ]   
::* τα Πλατάνια [ 59 ]   
: ** [[Δημοτικό διαμέρισμα Παππαδατών Πρέβεζας|Δ.δ. Παππαδατών]] ** [ 802 ]   
::* οι Παππαδάτες [ 566 ]   
::* οι Άγιοι Απόστολοι [ 123 ]   
::* η Γαλήνη [ 113 ]   
: ** [[Δημοτικό διαμέρισμα Πολυσταφύλου Πρέβεζας|Δ.δ. Πολυσταφύλου]] ** [ 374 ]   
::* το Πολυστάφυλο [ 244 ]   
::* η Αγία Τριάδα [ 130 ]   
: ** [[Δημοτικό διαμέρισμα Ριζοβουνίου Πρέβεζας|Δ.δ. Ριζοβουνίου]] ** [ 784 ]   
::* το Ριζοβούνι [ 758 ]   
::* η Ζηρόπολη [ 26 ]

## Εξωτερικοί σύνδεσμοι
*Υπουργείο Εσωτερικών, δήμοι του σχεδίου Καποδίστριας 

Κατηγορία:Δήμοι της περιφερειακής ενότητας Πρέβεζας
Ερσιλία (αποσαφήνιση)

Με το όνομα **Ερσίλια** ή **Ερσιλία** φέρονται:

* Η θεότητα Ερσιλία της ρωμαϊκής μυθολογίας και
* Ο αστεροειδής 206 Ερσιλία
Δήμος Ζαλόγγου

Ο **Δήμος Ζαλόγγου** ήταν δήμος του νομού Πρέβεζας. Με την εφαρμογή το σχεδίου Καλλικράτης εντάχθηκε στον νέο δήμο Πρέβεζας. Βρισκόταν στο δυτικό τμήμα του νομού. Αποτελούνταν από 10 δημοτικά διαμερίσματα, καταλάμβανε έκταση 137,6 τ.χλμ. και είχε συνολικό πληθυσμό 5.179 κατοίκους. Έδρα του δήμου ήταν το Κανάλι.

Στον δήμο περιλαμβάνονταν τα παρακάτω δημοτικά διαμερίσματα και οικισμοί:
: ** [[Δημοτικό διαμέρισμα Καναλίου Πρέβεζας|Δ.δ. Καναλίου]] ** [ 1.354 ]   
::* το Κανάλι [ 927 ]   
::* η Καστροσυκιά [ 206 ]   
::* το Μάζι [ 47 ]   
::* η Νέα Θέση [ 103 ]   
::* το Πήδημα Κυράς [ 71 ]   
: ** [[Δημοτικό διαμέρισμα Βράχου Πρέβεζας|Δ.δ. Βράχου]] ** [ 387 ]   
::* ο Βράχος [ 133 ]   
::* η Λυγιά [ 213 ]   
::* η Παραλία [ 41 ]   
: ** Δ.δ. Εκκλησιών  ** -- οι Εκκλησιές [ 102 ]
: ** [[Δημοτικό διαμέρισμα Καμαρίνας Πρέβεζας|Δ.δ. Καμαρίνας]] ** [ 344 ]   
::* η Καμαρίνα [ 337 ]   
::* ο Προφήτης Ηλίας [ 7 ]   
: ** Δ.δ. Κρυοπηγής  ** -- η Κρυοπηγή [ 240 ]
: ** [[Δημοτικό διαμέρισμα Μυρσίνης Πρέβεζας|Δ.δ. Μυρσίνης]] ** [ 372 ]   
::* η Μυρσίνη [ 124 ]   
::* η Κάτω Μυρσίνη [ 126 ]   
::* το Μεγαδένδρο [ 122 ]   
: ** Δ.δ. Νέας Σαμψούντος  ** -- η Νέα Σαμψούντα [ 631 ]
: ** [[Δημοτικό διαμέρισμα Νέας Σινώπης Πρέβεζας|Δ.δ. Νέας Σινώπης]] ** [ 1.038 ]   
::* η Νέα Σινώπη [ 693 ]   
::* ο Αρχάγγελος [ 345 ]   
: ** [[Δημοτικό διαμέρισμα Ριζών Πρέβεζας|Δ.δ. Ριζών]] ** [ 189 ]   
::* τα Ριζά [ 132 ]   
::* τα Κάτω Ριζά [ 57 ]   
: ** Δ.δ. Χειμαδιού  ** -- το Χειμαδιό [ 386 ]

## Εξωτερικοί σύνδεσμοι
*Υπουργείο Εσωτερικών, δήμοι του σχεδίου Καποδίστριας 

Κατηγορία:Δήμος Πρέβεζας
Κατηγορία:Δήμοι της περιφερειακής ενότητας Πρέβεζας
Πλίμουθ (αποσαφήνιση)

Η ονομασία **Πλίμουθ** ή **Πλύμουθ** μπορεί να αναφέρεται:

* στο λιμάνι Πλίμουθ, στο Ντέβον της νοτιοδυτικής Αγγλίας
* στην πόλη Πλίμουθ της Μασαχουσέτης των ΗΠΑ.
* στην πρωτεύουσα Πλίμουθ του νησιού Μοντσερράτ, υπερπόντιας κτήσης του Ηνωμένου Βασιλείου.
* στη μάρκα αυτοκινήτων Πλίμουθ.
206 Ερσιλία

Με το όνομα **Ερσιλία** φέρεται μικρός αστεροειδής που ανακαλύφθηκε στις 13 Οκτωβρίου 1879 από τον Κρίστιαν Χ.Φ. Πέτερς, που παρατηρούσε από το Κλίντον της πολιτείας της Νέας Υόρκης.

Ο αστεροειδής αυτός φέρει αύξοντα αριθμό 206 στους καταλόγους των αστεροειδών κατά τη σειρά της ανακάλυψής τους και έχει απόλυτο μέγεθος (όπως ορίζεται για το Ηλιακό Σύστημα) 8,68. Το όνομα δόθηκε προς τιμή της ομώνυμης θεότητας Ερσιλίας της ρωμαϊκής μυθολογίας.

## Φυσικά χαρακτηριστικά
Η μέση διάμετρος της Ερσιλίας υπολογίσθηκε σε 104,6 χλμ. Ο φασματικός της τύπος είναι **C** (ανθρακούχος), ενώ το άλβεδό της είναι 0,055. Η Ερσιλία περιστρέφεται γύρω από τον εαυτό της μία φορά κάθε 7 ώρες και 20 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ερσιλια
Πλίμουθ

Το **Πλίμουθ** ή **Πλύμουθ** (αγγλικά: ) είναι πόλη στο Ντέβον της νοτιοδυτικής Αγγλίας, γνωστή για το λιμάνι της και την ναυτική και εμπορική ιστορία της. Απέχει 311 χιλιόμετρα από το Λονδίνο και έχει πληθυσμό περίπου 265.000 κατοίκων. Η πόλη είναι χτισμένη στις εκβολές των ποταμών Πλυμ και Τάμαρ. Σήμερα είναι έδρα μουσείων, πινακοθήκης και βιβλιοθηκών. Αν και η οικονομία της επηρεάζεται ισχυρά ακόμη από τα ναυπηγεία της, από τη δεκαετία του '90 και έπειτα έχει αναπτυχθεί και ο τριτογενής τομέας, των υπηρεσιών, στην πόλη. 

To Πανεπιστήμιο του Πλίμουθ, 11ο μεγαλύτερο πανεπιστήμιο στο Ηνωμένο Βασίλειο, ιδρύθηκε το 1992 και έχει περίπου 30.000 φοιτητές. 

Το τζιν της περιοχής θεωρείται ένα από τα καλύτερα παγκοσμίως, ενώ αποτελεί και προστατευόμενη ονομασία προέλευσης. Η πόλη συνδέεται ακτοπλοϊκά με τη Γαλλία και την Ισπανία και με αεροδρόμιο με τις λοιπές χώρες της Ευρώπης.

## Ιστορία
Η ιστορία του Πλίμουθ χρονολογείται από την Εποχή του χαλκού, όταν ο πρώτος οικισμός εντοπιζόταν στο λόφο Μπάτεν, ο οποίος αργότερα χρησιμοποιήθηκε ως εμπορικός σταθμός από τη Ρωμαϊκή Αυτοκρατορία, μέχρι που το γειτονικό χωριό Σάτον, στην περιοχή του σημερινού Πλίμουθ, το αντικατέστησε. 

Από το 14ο αιώνα, το λιμάνι του Πλίμουθ αποτέλεσε στρατηγικής σημασίας για την Αγγλία, όντας μάλιστα ένα από τα καλύτερα οχυρωμένα. Από εδώ ξεκίνησαν στις 31 Ιουλίου 1588 ο καπετάνιος Φράνσις Ντρέικ και ο στόλος του, μαζί με τους Μάρτιν Φρόμπισερ και Τζον Χόκινς, εναντίον της Ισπανικής Αρμάδας. 
Το 1620 απέπλευσαν από αυτό το λιμάνι προσκυνητές για το Νέο Κόσμο (Πίλγκριμς), δημιουργώντας έτσι την δεύτερη αγγλική αποικία στις σημερινές Ηνωμένες Πολιτείες, ενώ το 1722 ο Τζέιμς Κουκ ξεκίνησε για την εξερεύνησή του στο νότιο ημισφαίριο.

Κατά τον Αγγλικό Εμφύλιο Πόλεμο, η πόλη βρισκόταν υπό την κατοχή των Κοινοβουλευτικών εναντίον των Βασιλικών και πολιορκήθηκε μεταξύ 1642 και 1646. Κατά τη Βιομηχανική Επανάσταση, η πόλη εξελίχτηκε σε μείζον ναυτικό κέντρο, καθώς αποτελούσε σταθμό εισαγόμενων εμπορευμάτων, αλλά και ταξιδιωτών από την αμερικανική ήπειρο, και σε ναυπηγικό κέντρο πλοίων για το Βασιλικό Ναυτικό. 

Η πόλη βομβαρδίστηκε από τους Γερμανούς στο Β΄ Παγκόσμιο πόλεμο λόγω της ναυτικής της σημαντικότητας, αλλά ανοικοδομήθηκε πλήρως κατά τις δεκαετίες μετά τον πόλεμο, ενώ διασώζονται δείγματα γοτθικής αρχιτεκτονικής και άλλα οικοδομήματα. 

## Επιρροή στη λαϊκή κουλτούρα
* *Πλίμουθ* ονομάζεται μια παραλλαγή της πόκας.
* Η όπερα "*Οι Πουριτανοί*" του Βιντσέντζο Μπελίνι διαδραματίζεται σε ένα φρούριο κοντά στο Πλίμουθ, την εποχή του Εμφύλιου Πολέμου (γύρω στο 1650).

## Αδελφοποιημένες πόλεις
* Βρέστη,  (1963)
* Γκντύνια,  (1976)
* Νοβοροσίσκ,  (1990)
* Σαν Σεμπαστιάν,  (1990)
* Πλίμουθ, Μασαχουσέτη  (2001).

## Παραπομπές


## Εξωτερικοί σύνδεσμοι

* Plymouth City Council
* The Encyclopedia of Plymouth History
* Άρθρο για το Πλίμουθ στη Livepedia
* Πανεπιστήμιο του Πλίμουθ


Κατηγορία:Πόλεις της Αγγλίας
Ιωνία ΙΙ (επίτακτο)

Το επίτακτο πλοίο **«Ιωνία ΙΙ»** ανήκε στην εταιρεία Πανελληνίου Ατμοπλοΐας. 

Χρησιμοποιήθηκε κατά τη διάρκεια του πολέμου του 1897 και στους Βαλκανικούς Πολέμους του 1912-1913. Αρχικά χρησιμοποιήθηκε ως οπλιταγωγό και στη συνέχεια, κατά τη διάρκεια των πολέμων 1912-1913, ως νοσοκομειακό.

Ιωνια 2
Καρτερία ΙΙ (ναρκαλιευτικό)

Παρελήφθη από το Βρετανικό Ναυτικό στις 9 Μαρτίου 1943.

Ομοίου τύπου πλοία : Αφροέσσα ΙΙ, Πάραλος ΙΙΙ, Σαλαμινία ΙΙ και **Καρτερία ΙΙ** που κατέπλευσαν στην Αλεξάνδρεια στις 1 Σεπτεμβρίου 1943 με Διοικητή τους τον Πλωτάρχη Χ. Φοίφα.

Εκτόπισμα : 223 ΤΝ. – Διαστάσεις : 136Χ24,5Χ6 πόδια. – Ταχύτητα : 12 κόμβοι. – Πρόωση : Ντίζελ, 1000ΒΗΡ. – Πλήρωμα : 33 άνδρες. – Οπλισμός : 1 πυροβόλο 3’’/50, 2 πυροβόλα 20 χιλιοστών, 4 πυροβόλα. Στις 16 Σεπτεμβρίου 1943 με την παράδοση του Ιταλικού στόλου, και την κατάπλευση του στην Αλεξάνδρεια, επέβαινε στο Καρτερία ‘τιμής ένεκεν’ ο Αρχηγός Στόλου Υποναύαρχος Κ. Αλεξανδρής ενώ ταυτόχρονα ο Αρχηγός του Βρετανικού στόλου, Ναύαρχος Cunningham επέβαινε στο βρετανικό Ν/Α. Έλαβε μέρος στις επιχειρήσεις εκκαθάρισης ναρκοπεδίων στις Ελληνικές θάλασσες, καθώς και σε επιχειρήσεις της περιόδου του Εμφυλίου. Στις 28 Απριλίου 1947 μαζί με Ν/Α Αφροέσσα και Α/Φ Πορταριά υποστήριξε αποβατική επιχείρηση της 3ης ορεινής ταξιαρχίας στις εκβολές του Πηνειού. Πήρε μέρος στις επιχειρήσεις Σταυρός της Χαλκιδικής στις 6 Αυγούστου 1947, καθώς και στην επιχείρηση στο Στρατόνι της Χαλκιδικής με αποκλεισμό Κομμουνιστών και τραυματισμό του Κυβερνήτη του.

Παροπλίστηκε στις 21 Σεπτεμβρίου 1973.
## Πηγές
* http://uboat.net
* http://www.shipbuildinghistory.com

Κατηγορία:Ελληνικά Ναρκαλιευτικά
Σαλαμινία ΙΙ (ναρκαλιευτικό)

Πρώην ‘Ν/Α 2067’. Κατασκευάστηκε στα ναυπηγεία ‘USA – Wheelr Shipbuilding Corp, Whitestone, L. Island, NY’. Καθελκύστηκε το 1943. Ύψωση της Ελληνικής Σημαίας στις 9 Ιουνίου 1943 (Γκρίνσμπι – Αγγλίας). Ομοίου τύπου πλοία :  Αφροέσσα ΙΙ, Πάραλος ΙΙΙ, **Σαλαμινία ΙΙ** και Καρτερία ΙΙ που κατέπλευσαν στην Αλεξάνδρεια την 1 Σεπτεμβρίου 1943.  Εκτόπισμα : 223 ΤΝ. – Διαστάσεις : 136Χ24,5Χ6 πόδια. – Ταχύτητα : 12 κόμβοι. – Πρόωση : Ντίζελ, 1000ΒΗΡ. – Πλήρωμα : 33 άνδρες. – Οπλισμός : 1 πυροβόλο 3’’/50, 2 πυροβόλα 20 χιλιοστών, 4 πυροβόλα. Στο πλοίο έφερε το σήμα του ο Διοικητής των Ναρκαλιευτικων. Στην επιστροφή του  Στόλου κυβερνήτης ανέλαβε ο βετεράνος ναύκληρος του Βασ. Ολγα, Απόστολος Π. Μπιστίνας με ύπαρχο τον Γεώργιο Αργυρίου. Ποριώτες και οι δύο το πρώτο λιμάνι που έπιασε ο Στόλος ήταν στον Πόρο, όπου έτυχε θερμής υποδοχής. Εκκαθαρισαν τα ναρκοπέδια στις Ελληνικές θάλασσες. Έλαβε μέρος στις επιχειρήσεις του Εμφυλίου. Στις 6 Αυγούστου 1947 μαζί με τα "Καρτερία", "Ιθάκη" και "Ζάκυνθος" συμμετείχε στις επιχειρήσεις του χωριού "Σταυρός" που είχε δεχθεί επίθεση κομμουνιστών (Εμφύλιος). Διεγράφη από τον Στόλο το 1966 και υπηρέτησε στην ΘΟΑ (Θαλάσσια Οικονομική Αστυνομία).

## Πηγές
* http://uboat.net
* http://www.shipbuildinghistory.com

Κατηγορία:Ελληνικά Ναρκαλιευτικά
Πάολο Καζάτι

Ο **Πάολο Καζάτι** (ιταλ.:*Paolo Casati*, λατινικά:, **Paulus Casatus**) (1617 – 22 Δεκεμβρίου 1707) ήταν Ιταλός Ιησουίτης. Γεννημένος στην Πιατσέντσα από οικογένεια του Μιλάνου, εντάχθηκε στους Ιησουίτες το 1634. Εγκαταστάθηκε στη Ρώμη, έπειτα από την ολοκλήρωση των σπουδών του στη θεολογία και στα μαθηματικά. Δίδαξε φιλοσοφία, θεολογία και μαθηματικά. Το όνομά του φέρει ο ομώνυμος κρατήρας του Φεγγαριού.

## Έργα
Έγραψε το αστρονομικό έργο *Terra machinis mota* (1658), στο οποίο περιγράφονται διάλογοι με σημαντικούς αστρονόμους της εποχής ανάμεσα στους οποίους και ο Γαλιλαίος. Στο έργο *Vacuum proscriptum*, το οποίο εκδόθηκε στη Γενεύη το 1649, ασχολείται με το κενό. Σύμφωνα με τον επιστήμονα η απουσία οποιουδήποτε πράγματος υποδηλώνει την απουσία του Θεού και ανάγει στη Γένεση.

## Άλλα έργα του
* *Fabrica et uso del compasso di proportione* (1664).
* *Le ceneri dell'Olimpo ventilate* (1673)- διάλογος για τη μετεωρολογία.
* *De gli horologi solari* (αδημοσίευτο χειρόγραφο).
* *Exercitationes matheseos candidatis exhibitaæ* (1698) (αδημοσίευτο χειρόγραφο)- συλλογή για θέματα γεωμετρικά και αλγεβρικά.

## Παραπομπές


## Πηγές
* Horror vacui?
* Επιστημονικά έργα του Paolo Casati (1617–1707)

Κατηγορία:Ιταλοί μαθηματικοί
Κατηγορία:Ιησουίτες
Μπανάνες Αντιλλών

Οι **μπανάνες Αντιλλών** χρησιμοποιούνται γενικά στο μαγείρεμα, σε αντίθεση με την μαλακή μπανάνα. Δεν υπάρχει επίσημη διάκριση από τους βοτανολόγους μεταξύ των μπανανών και των μπανανών Αντιλλών. Όλα τα είδη του γένους *Μούσα* είναι ιθαγενή της τροπικής περιοχής της νοτιοανατολικής Ασίας και της βόρειας Αυστραλίας.

Οι μπανάνες Αντιλλών είναι ανθεκτικότερες και η περιεκτικότητά τους είναι χαμηλότερη σε σάκχαρα από τις κοινές μπανάνες. 
Υποστηρίζεται ότι οι μπανάνες Αντιλλών μεταφέρθηκαν από την Αφρική στα νησιά της Καραϊβικής και σε άλλα μέρη της Αμερικής από Πορτογάλους Φραγκισκανούς μοναχούς. Τρώγονται σε χώρες της Αφρικής, της Αμερικής και της Ασίας, όπως οι πατάτες, τηγανιτές και όχι ωμές όπως οι μπανάνες.

Η ονομασία **πλαντάγο** και **πεντάνευρο** χρησιμοποιείται μερικές φορές, αλλά δεν πρέπει να συγχέεται με το ομώνυμο βότανο (*Plantago major*), το οποίο είναι δικοτυλήδονο. 

## Θρεπτικά συστατικά
Σύγκριση με άλλα τρόφιμα όπως παρακάτω.

## Παραπομπές


## Εξωτερικοί σύνδεσμοι

* Plantain research στο Διεθνές Ινστιτούτο Τροπικής Γεωργίας  (IITA)
* Botanical.com: Plantain Fruit
* Banana and plantain section of Bioversity International
* Συνταγή για τηγανιτές μπανάνες Αντιλλών

Κατηγορία:Μουσοειδή
Κατηγορία:Τροπικά φρούτα
Onirama

Οι **Onirama** ήταν ελληνικό ποπ ροκ συγκρότημα. Έχουν συνεργαστεί με καλλιτέχνες, όπως ο Αντώνης Ρέμος, ο Σάκης Ρουβάς, ο Μιχάλης Χατζηγιάννης και η Έλενα Παπαρίζου.

## Καριέρα
Το συγκρότημα σχηματίστηκε τον Οκτώβριο του 2000 ως αποτέλεσμα μιας ιδέας του Θοδωρή Μαραντίνη και του Διονύση Φραντζή όταν συναντήθηκαν στη διάρκεια της στρατιωτικής τους θητείας. Ιδρυτικά μέλη ήταν επίσης οι Γιώργος και Δημήτρης Κοκονίδης, ενώ λίγους μήνες αργότερα έγινε μέλος ο Κώστας Καρακατσάνης.

Το συγκρότημα ξεκίνησε αρχικά σαν χόμπι, με το όνομα "Mixing Up The Medicine" , όνομα που αντικατόπτριζε τα πολλά και διαφορετικά είδη μουσικής που έπαιζαν.

Το 2003 έγινε μέλος ο Χρήστος Τρεσίντσης και στα μέσα της ίδιας χρονιάς έγινε η μετονομασία του συγκροτήματος σε Onirama, όνομα που προέρχεται από τη φράση "Τα Όνειρά μας".

Στα τέλη του 2005 κυκλοφόρησε το πρώτο τους άλμπουμ, με το τραγούδι "Ο Χορός" (Κλείσε τα Μάτια) να γίνεται επιτυχία, όπως και το σινγκλ "Μια μέρα θα' ρθεις".

Το Μάρτιο του 2006 οι Onirama ήταν υποψήφιοι στην κατηγορία του καλύτερου ποπ συγκροτήματος στα 5α Βραβεία Αρίων.

To καλοκαίρι του 2007 περιοδεύουν με τον Αντώνη Ρέμο.

Τον Ιούνιο του 2008 κυκλοφόρησαν το δεύτερό τους άλμπουμ, με τίτλο "Κλεψύδρα" το οποίο ήταν στην πρώτη θέση στους καταλόγους επιτυχιών της IFPI και έπειτα έγινε χρυσό. Το ίδιο άλμπουμ ήταν στην 11η θέση στον κατάλογο με τα 50 καλύτερα ελληνικά άλμπουμ του έτους 2008 και στην 13η θέση στον κατάλογο ελληνικών και ξένων άλμπουμ του 2008*. *

Τη σεζόν 2009-2010 εμφανίζονται με τον Μιχάλη Χατζηγιάννη στο Rex.

Το Νοέμβριο του 2010 κυκλοφόρησε ο δίσκος *Στη Χώρα των Τρελών* ηχογραφημένος στα Black Studios στη Σαντορίνη. Περιελάμβανε το επίσημο τραγούδι των Special Olympics Athens 2011 *Εκεί για σένα εγώ*.
 
Τον Οκτώβριο του 2011 ξεκίνησαν ζωντανές εμφανίσεις με τον Σάκη Ρουβά και την Ελένη Φουρέιρα στο Αθηνών Αρένα. Παράλληλα, εμφανίζονται σε νυχτερινά κέντρα διασκέδασης σε όλη την Ελλάδα.

## Δισκογραφία

* 2007: *Δύσκολος Καιρός για Πρίγκιπες* (#9 στην Ελλάδα)
* 2008: *Κλεψύδρα* (#1 στην Ελλάδα, (χρυσός)
* 2009: *Χωρίς αιτία* (αργυρός)
* 2010: Στη χώρα των τρελών
* 2014: Μεθυσμένο Τατουάζ
* 2017: Ποπ Αρτ
*2021: Ανθολόγιο για μικρούς και μεγάλους

## Παραπομπές


## Εξωτερικοί σύνδεσμοι
*Επίσημη ιστοσελίδα
*Onirama στο Myspace

Κατηγορία:Ελληνικά pop rock συγκροτήματα
Κατηγορία:Ελληνικά μουσικά συγκροτήματα
Κατηγορία:Μουσικά συγκροτήματα από τη Θεσσαλονίκη
Ψαθοχώρι Καρδίτσας

Το **Ψαθοχώρι**, επίσημα **Ψαθοχώριον,** είναι πεδινό χωριό της Καρδίτσας σε υψόμετρο 90 μέτρων.

## Γενικά στοιχεία
Το Ψαθοχώρι βρίσκεται προς τα βορειοανατολικά όρια του νομού Καρδίτσας με το νομό Τρικάλων σε απόσταση 18 χλμ. Β.-ΒΔ. από την πόλη της Καρδίτσας, 12 χλμ. Δ. από τον Παλαμά και 28,5 ΝΑ. από τα Τρίκαλα. Είναι κτισμένο δίπλα στον Καλέντζη ποταμό και μαζί με τον γειτονικό Κοσκινά αποτελούν την τοπική κοινότητα Κοσκινά που υπάγεται στη δημοτική ενότητα Παλαμά του δήμου Παλαμά. Σύμφωνα με την απογραφή του 2011 ο πληθυσμός του ανέρχεται στους 282 μόνιμους κατοίκους.

### Αξιοθέατα
Ο κοιμητηριακός ναός του Αγίου Γεωργίου μαζί με περιβάλλοντα χώρο 50 μέτρων γύρω του έχει χαρακτηριστεί ως μνημείο που χρήζει ειδικής κρατικής προστασίας επειδή *"αποτελεί χαρακτηριστικό δείγμα της εκκλησιαστικής αρχιτεκτονικής του 19ου αι. στην περιοχή"*. Πρόκειται για λιθόκτιστη τρίκλητη βασιλική με ημικυκλική κόγχη στην ανατολική της πλευρά, στην εξωτερική επιφάνεια της οποίας διαμορφώνονται επτά τυφλά αψιδώματα με λιθανάγλυφες επιστέψεις. Το ξυλόγλυπτο τέμπλο της εκκλησίας χρονολογείται με βάση επιγραφής του στο 1870.

## Ιστορικά στοιχεία
Η ιστορία του χωριού, σύμφωνα με διάφορες πηγές, μετράει από τον 6ο αιώνα με την ονομασία *Ράκοβα*, η οποία ονομασία έμεινε από τους Σλάβους. Αναφέρεται επίσημα το 1883 στο ΦΕΚ 126Α-02/04/1883 με το όνομα αυτό να προσαρτάται στον τότε δήμο Σιλάνων που ανήκε στο νομό Τρικκάλων. Μετονομάστηκε σε Ψαθοχώρι το 1930.

Η σημερινή τοποθεσία του χωριού διαμορφώθηκε ύστερα από πλημμύρες που σημειώθηκαν στην περιοχή το 1920 και είχαν ως αποτέλεσμα να καταστραφεί και να μεταφερθεί στην σημερινή του θέση. Πολλοί κάτοικοι αναγκάστηκαν να καταφύγουν σε άλλους οικισμούς με αποτέλεσμα να μειωθεί σημαντικά ο πληθυσμός του χωριού. Αφού χάθηκαν όλα τους τα υπάρχοντα, με τις πλημμύρες, αναγκάστηκαν να βρουν μια ασχολία που θα τους εξοικονομούσε τα απαραίτητα χρήματα για να ζήσουν. Επέλεξαν να φτιάχνουν ψάθες από τα καλάμια του βάλτου που είχε δημιουργηθεί από τις πλημμύρες και να τις πουλάνε στην αγορά της Καρδίτσας. Αυτό είχε ως αποτέλεσμα το νέο χωριό να πάρει το όνομα από τις ψάθες, δηλαδή Ψαθοχώρι.

## Παραπομπές


Κατηγορία:Χωριά της περιφερειακής ενότητας Καρδίτσας
Κατηγορία:Δήμος Παλαμά
Επινίκιος ύμνος

Ως **επινίκιος ύμνος** στην χριστιανική εκκλησιαστική υμνολογία λέγεται περίφημος ύμνος που ψάλλεται στη Θεία λειτουργία. Ο ύμνος αυτός αρχίζει με τις λέξεις:
::*Άγιος, άγιος, άγιος, Κύριος [[Σαββαώθ]], πλήρης ο ουρανός και η γη της δόξης σου, κ.λπ.*"
Τον ύμνο αυτό ψάλλει ο εκκλησιαστικός χορός αμέσως μετά το πέρας της ευχής του ιερουργούντος ιερέα: 

::"*Άξιον και δίκαιον σε υμνείν, σε ευλογείν.... καίτοι σοι παρεστήκασι χιλιάδες αρχαγγέλων και μυριάδες αγγέλων, τα [[Χερουβείμ]] και τα [[Σεραφείμ]], εξαπτέρυγα, πολυόμματα, μετάρσια, πτερωτά τον επινίκιον ύμνον άδοντα, βοώντα, κεγραγότα και λέγοντα*".

Ο Επινίκιος ύμνος συγκροτείται στην πραγματικότητα  από δύο επιμέρους ύμνους, εκ των οποίων ο μεν πρώτος ανάγεται στην Παλαιά Διαθήκη και είναι ο θριαμβευτικός ύμνος τον οποίο άκουσε στον πρόναο του Ναού του Σολομώντα, ο προφήτης Ησαΐας, με μια μικρή παραλλαγή (αποδίδεται στο γ΄ πρόσωπο ενικού):
::"*Άγιος, άγιος, άγιος, Κύριος Σαββαώθ, πλήρης πάσα η γη της δόξης αυτού*"
και ο έτερος που ανάγεται στη Καινή Διαθήκη και είναι ο αποθεωτικός ύμνος των Εβραίων που επεφύλαξαν στον Ιησού Χριστό κατά την περίλαμπρη είσοδό του στα Ιεροσόλυμα: "*[[Ωσσανά]] ευλογημένος ο ερχόμενος εν ονόματι Κυρίου*".

Μικρή παραλλαγή του επινίκιου ύμνου είναι εκείνος που ψάλλεται στη λειτουργία των Αποστόλων όπου φέρεται ως εξής:
::"Άγιος, άγιος, άγιος, Κύριος Σαββαώθ, πλήρης ο ουρανός και η γη της δόξης αυτού, ευλογητός εις τους αιώνας, αμήν.*"
Αυτή η παραλλαγή προήλθε από την προς Ρωμαίους επιστολή (α΄25) όπου "*(ός εστίν), ευλογητός εις τους αιώνας''".

Ο επινίκιος ύμνος είναι από τους αρχαιότερους ύμνους που ψάλλεται στις λειτουργίες των Χριστιανών.

Κατηγορία:Εκκλησιαστική υμνολογία
Κόλα

Η **κόλα** (αγγλικά: *cola*) είναι ανθρακούχο αναψυκτικό με πρόσθετα γεύσης βανίλια, κανέλα, έλαια κίτρου και άλλες γεύσεις. Η κόλα έγινε δημοφιλής παγκοσμίως αφού ο Αμερικανός φαρμακοποιός Τζον Στιθ Πέμπερτον εφηύρε την Coca-Cola, μια επωνυμία με εμπορικό σήμα, το 1886, την οποία μιμήθηκαν άλλοι κατασκευαστές. Οι περισσότερες κόλα περιείχαν αρχικά καφεΐνη από τον καρπό κόλα (*[[Cola acuminata]]*), που οδήγησε στο όνομα του αναψυκτικού, αν και άλλες πηγές καφεΐνης χρησιμοποιούνται γενικά σε σύγχρονες συνθέσεις. Το ρόφημα κόλα του Πέμπερτον περιείχε επίσης ένα εκχύλισμα φυτού κόκα. Η μη αλκοολούχα συνταγή του είναι εμπνευσμένη από το κρασί κόκα του φαρμακοποιού Άντζελο Μαριάνι, που δημιουργήθηκε το 1863.

Οι περισσότερες σύγχρονες κόλα έχουν σκούρο χρώμα καραμέλας και πρόσθετα γλυκαντικά όπως ζάχαρη, σιρόπι καλαμποκιού υψηλής φρουκτόζης ή τεχνητά γλυκαντικά. Οι πιο δημοφιλείς μάρκες είναι η Coca-Cola και η Pepsi. Αυτές οι δύο εταιρείες ανταγωνίζονται από τη δεκαετία του 1890, ένας ανταγωνισμός που έχει ενταθεί από τη δεκαετία του 1980.

## Παραπομπές



Κατηγορία:Αναψυκτικά
DAF Trucks

thumb|DAF 95XF του 1997

Η DAF Trucks είναι ολλανδική βιομηχανία φορτηγών και πρώην βιομηχανία αυτοκινήτων με έδρα το Αϊντχόφεν. Ορισμένα μοντέλα κατασκευάζονται στο Βέλγιο και στις εγκαταστάσεις της Leyland Motor Corporation στο Ηνωμένο Βασίλειο.

Η εταιρεία ιδρύθηκε τον Απρίλιο του 1928 και από το 1975 περιορίστηκε στην κατασκευή φορτηγών, πουλώντας τον τομέα των αυτοκινήτων στην Volvo. Το εργοστάσιο αυτοκινήτων κατασκευάζει αυτοκίνητα για την Mitsubishi Motors και είναι ανεξάρτητο με το όνομα NedCar. Η DAF το 1996 πουλήθηκε στην αμερικανική Paccar.

## Μοντέλα
* CF series
* XF series
* LF series

Κατηγορία:Κατασκευαστές φορτηγών
Κατηγορία:Επιχειρήσεις της Ολλανδίας
Philips

Η **Koninklijke Philips Electronics N.V.** (Philips) είναι Ολλανδική βιομηχανία ηλεκτρονικών με έδρα το Αϊντχόφεν και το Άμστερνταμ. Η ελληνική θυγατρική της εταιρία είναι η *Philips Ελλάς*.

Το 1982 εφηύρε το CD και το παρουσίασε μαζί με την Sony, ενώ δική της επινόηση υπήρξε και το κασετόφωνο μαζί με την αντίστοιχη κασέτα την δεκαετία του 1960.

## Δραστηριότητες
[thumb|right|[Τηλεόραση LCD της Philips]]
Οι δραστηριότητες τις εταιρίας είναι σήμερα σε δύο τομείς: 

* Healthcare (Ιατρικός Εξοπλισμός)
* Consumer Lifestyle (Καταναλωτικά είδη).

## Εξωτερικοί σύνδεσμοι
* Επίσημη ιστοσελίδα της Φίλιπς Ελλάς


Κατηγορία:Επιχειρήσεις της Ολλανδίας
Κατηγορία:Βιομηχανίες
Λοθάριος

Το αρχαίο Γερμανικό όνομα **Λοθάριος** μπορεί να αναφέρεται στα εξής πρόσωπα:

* Λοθάριος Α΄, βασιλιάς της Ιταλίας, (818-855).
* Λοθάριος Β΄ της Λοθαριγγίας, (835- 869).
* Λοθάριος Β΄ της Ιταλίας, βασιλιάς της Ιταλίας (926-950).
* Λοθάριος Γ΄ Σούπλινμπουργκ, βασιλιάς της Γερμανίας.
* Λοθάριος της Φραγκίας ή Λοθάριος Δ΄ ή Λοθάριος της Γαλλίας, (941-986).
* Λοθάριος ο Χωλός

Κατηγορία:Αποσαφηνίσεις ονομάτων
Έγκιρ (δορυφόρος)

μικρογραφία|3D μοντέλο του Έγκιρ, δορυφόρου του πλανήτη Κρόνου

Ο **Έγκιρ** ή **Αίγιρ** () ή **Κρόνος XXXVI** (Saturn XXXVI) είναι ένας φυσικός δορυφόρος του πλανήτη Κρόνου. Η ανακάλυψή του ανακοινώθηκε από τους Σκοτ Σέπαρντ, Ντέιβιντ Τζιούιτ, Τζαν Κλίνα και Μπράιαν Μάρσντεν στις 4 Μαΐου 2005 ύστερα από παρατηρήσεις της περιόδου 12 Δεκεμβρίου 2004 με 11 Μαρτίου 2005 και του δόθηκε η προσωρινή ονομασία **S/2004 S 10**.

Έχει περίπου 6 χιλιόμετρα διάμετρο και περιφέρεται γύρω από τον Κρόνο σε μέση απόσταση 19.618.000 χλμ. σε 1.025,908 ημέρες, σχηματίζοντας κλίση 167° προς την εκλειπτική (140° προς τον ισημερινό του Κρόνου), με ανάδρομης φοράς κατεύθυνση και εκκεντρότητα 0,237.

Πήρε το όνομά του τον Απρίλιο του 2007 από τον Έγκιρ (Ægir), ένα γίγαντα της Σκανδιναβικής μυθολογίας, προσωποποίηση των ήρεμων θαλασσών. Είναι γιος του Φόρντζοτ και αδελφός του Λόγκι και του Κάρι.

## Παραπομπές


## Εξωτερικοί σύνδεσμοι
* Έγκιρ από την Εξερεύνηση του Ηλιακού Συστήματος της NASA 
* Οι δορυφόροι του Κρόνου από τον Σκοτ Σέπαρντ 

Κατηγορία:Φυσικοί δορυφόροι Κρόνου
Ρέμος (δορυφόρος)

Ο **Ρέμος** (αγγλικά:**Remus**), είναι ο εσωτερικός και μικρότερος δορυφόρος του αστεροειδή της Κύριας ζώνης 87 Σύλβια. Ακολουθεί μία σχεδόν κυκλική, κοντά στο ισημερινό τροχιά γύρω από τον αστεροειδή. Από αυτή την άποψη, είναι παρόμοιος με τον άλλο δορυφόρο (του αστεροειδή) Ρωμύλο.

Ο Ρέμος ανακαλύφθηκε αρκετά έτη αργότερα από τον Ρωμύλο, στις εικόνες που η λήψη τους ξεκίνησε από τις 9 Αυγούστου 2004, και ανακοινώθηκε στις 10 Αυγούστου 2005. Ανακαλύφθηκε από τούς Franck Marchis του πανεπιστημίου του Μπέρκλεϋ, και τους Pascal Descamps, Daniel Hestroffer, και Jérôme Berthier του Αστεροσκοπείου Παρισίων, στη Γαλλία, χρησιμοποιώντας το τηλεσκόπιο Yepun του νότιου ευρωπαϊκού παρατηρητήριου (European Southern Observatory - ESO) στη Χιλή. Ο Marchis, ο υπεύθυνος προγράμματος, περίμενε την ολοκλήρωση του προγράμματος για την απόκτηση εικόνων πριν αρχίζει να υποβάλλονται σε επεξεργασία τα στοιχεία. Ήταν έτοιμος να ξεκινήσει τις διακοπές του, τον Μάρτιο του 2005, όταν ο Descamps του έστειλε μια συνοπτική σημείωση που είχε τον τίτλο "87 Sylvia est triple ?" , επισημαίνοντας ότι μπορούσε να δει δύο δορυφόρους σε διάφορες εικόνες της Σύλβιας. Ολόκληρη η ομάδα στράφηκε γρήγορα στην ανάλυση των στοιχείων, ετοίμασε μία αναφορά, υπέβαλε μια περίληψη έως τη συνεδρίαση του Αυγούστου στο Ρίο ντε Τζανέιρο και υπέβαλε μια πρόταση ονομασίας στη IAU.

Ο πλήρης προσδιορισμός του είναι **(87) Σύλβια II Ρέμος**, ενώ το προσωρινό του όνομα ήταν **S/2004 (87) 1**. Πήρε το όνομά του από τον Ρέμο, έναν από τους δύο δίδυμους ιδρυτές της Ρώμης, γιο της Ρέας Σύλβιας που ανατράφηκε από μία λύκαινα.

Η 87 Σύλβια, έχει μια χαμηλή πυκνότητα, η οποία δείχνει ότι πιθανώς να έχει σχηματιστεί από συντρίμμια, από μια σύγκρουση μεταξύ ενός σώματος-γονέα της και ενός άλλου αστεροειδή. Είναι πιθανό, έτσι, ότι και ο Ρέμος με τον Ρωμύλο είναι μικρότεροι σωροί υλικού σε τροχιά γύρω από το κύριο σώμα, δημιουργημένοι από τα συντρίμμια της ίδιας σύγκρουσης. Σε αυτήν την περίπτωση το αλμπέντο και η πυκνότητά τους αναμένονται να είναι παρόμοια με της Σύλβια.

Η τροχιά του πιστεύται πως είναι αρκετά σταθερή − βρίσκεται αρκετά εσωτερικά στη σφαίρα Hill της Σύλβια (περίπου 1/100 της ακτίνας Hill της Σύλβια), αλλά και αρκετά έξω από τη σύγχρονη τροχιά.

Από την επιφάνεια του Ρέμου, η Σύλβια εμφανίζεται τεράστια, έχοντας μια γωνία παρατήρησης, κατά προσέγγιση, 30°×18°, ενώ το μέγεθος με το οποίο εμφανίζεται ο Ρωμύλος ποικίλλει, μεταξύ 1,6° και 0,5°.

## Εξωτερικοί σύνδεσμοι
* Data on (87) Sylvia from Johnston's archive (maintained by W. R. Johnston)
* *[https://web.archive.org/web/20080724110139/http://www.eso.org/outreach/press-rel/pr-2005/pr-21-05.html Rubble-Pile Minor Planet Sylvia and Her Twins]* (ESO news release, August 2005) Includes images and artists impressions

Κατηγορία:Δορυφόροι αστεροειδών
Ρέμος (αποσαφήνιση)

To όνομα **Ρέμος** μπορεί να αναφέρεται στα άρθρα:

* Ρέμος, μυθικός ιδρυτής και πρώτος βασιλιάς της Ρώμης, αδελφός του Ρωμύλου
* Ρέμος (δορυφόρος), δορυφόρος του αστεροειδή 87 Σύλβια
* Αντώνης Ρέμος, Έλληνας τραγουδιστής
Ερμενγάρδη του Μαιν

Η **Ερμενγάρδη του Μαιν** (πέθανε το 1126) ήταν κόμισσα του Μαιν από το 1110 έως το 1126, κόρη του Ηλία Α΄, κόμητος του Μαιν και της Ματθίλδης του Σατώ-λε-Λουάρ. 

Παντρεύτηκε τον Φούλκωνα Ε΄ του Ανζού φέρνοντας την ιδιαίτερη πατρίδα της, το Μαιν, υπό Ανδεγαυική κυριαρχία. Μετά τον θάνατο της, ο Φούλκων παρέδωσε το δουκάτο στον μεγαλύτερο γιο τους, Γοδεφρείδο, προκειμένου για να αναχωρήσει στους Αγίους Τόπους να παντρευτεί σε δεύτερο γάμο του τη Μελισσάνθη και να στεφθεί πρώτος βασιλιάς της Ιερουσαλήμ.

## Οικογένεια

Με τον σύζυγό της Φούλκωνα, παιδιά τους ήταν:
* Γοδεφρείδος Ε΄ 1113-1151, κόμης των Ανζού, Τουραίν, Μαιν.
* Σιβύλλα απεβ. 1165, παντρεύτηκε πρώτα τον Γουλιέλμο Κλίτο του Οίκου της Νορμανδίας κόμη της Φλάνδρας και μετά τον Τιερί του Οίκου της Λωρραίνης κόμη της Φλάνδρας.
* Ματθίλδη 1111-1155, παντρεύτηκε τον Γουλιέλμο Άντελιν του Οίκου της Νορμανδίας διάδοχο της Αγγλίας, εξάδελφο του Γουλιέλμου Κλίτο.
* Ηλίας Β΄ 1114-1151, κόμης του Μαιν.

## Παραπομπές


Κατηγορία:Κόμητες του Μαιν
Κατηγορία:Κόμισσες του Ανζού
Ρωμύλος (δορυφόρος)

Ο **Ρωμύλος** (), είναι ο εξωτερικός και μεγαλύτερος δορυφόρος του αστεροειδή της Κύριας ζώνης 87 Σύλβια. Δεν πρέπει να συγχέεται με τον αστεροειδή 10386 Ρωμύλος. Η τροχιά του είναι σχεδόν κυκλική, κοντά στον ισημερινό του αστεροειδή και από αυτή την άποψη μοιάζει με τον άλλο δορυφόρο, τον Ρέμο.

Ανακαλύφθηκε τον Φεβρουάριο του 2001 από το τηλεσκόπιο Keck II, από τους Μάικλ Μπράουν και Jean-Luc Margot. Το πλήρες όνομά του είναι **(87) Σύλβια I Ρωμύλος**, ενώ το προσωρινό του όνομα ήταν **S/2001 (87) 1**. Πήρε το όνομά του από τον Ρωμύλο, έναν από τους δύο δίδυμους μυθολογικούς ιδρυτές της Ρώμης, γιο της Ρέας Σύλβιας, που ανατράφηκε από μία λύκαινα.

Η 87 Σύλβια, έχει μια χαμηλή πυκνότητα, η οποία δείχνει ότι πιθανώς να έχει σχηματιστεί από συντρίμμια, από μια σύγκρουση μεταξύ ενός σώματος-γονέα της και ενός άλλου αστεροειδή. Είναι πιθανό, έτσι, ότι και ο Ρέμος με τον Ρωμύλο είναι μικρότεροι σωροί υλικού σε τροχιά γύρω από το κύριο σώμα, δημιουργημένοι από τα συντρίμμια της ίδιας σύγκρουσης. Σε αυτήν την περίπτωση το αλμπέντο και η πυκνότητά τους αναμένονται να είναι παρόμοια με της Σύλβια.

Η τροχιά του πιστεύεται πως είναι αρκετά σταθερή − βρίσκεται αρκετά εσωτερικά στη σφαίρα Hill της Σύλβια (περίπου 1/50 της ακτίνας Hill της Σύλβια), αλλά και αρκετά έξω από τη σύγχρονη τροχιά.

Από την επιφάνεια του, η Σύλβια παρατηρείται από μια γωνία, κατά προσέγγιση, 16°×10°, ενώ το μέγεθος που εμφανίζεται ο Ρέμος ποικίλλει μεταξύ 0,62° και 0,19°.

## Εξωτερικοί σύνδεσμοι
* Data on (87) Sylvia from Johnston's archive (maintained by W. R. Johnston)
* *[https://web.archive.org/web/20080724110139/http://www.eso.org/outreach/press-rel/pr-2005/pr-21-05.html Rubble-Pile Minor Planet Sylvia and Her Twins]* (ESO news release, August 2005) περιλαμβάνει εικόνες και καλλιτεχνικές αναπαραστάσεις
* *[http://www.spacedaily.com/news/asteroid-01b.html Adaptive Optics System Reveals New Asteroidal Satellite]* (SpaceDaily.com, March 2001) Περιλαμβάνει την εικόνα ανακάλυψης.
* IAUC 7590, σχετικά με την ανακάλυψη του S/2001 (87) 1
* IAUC 8582, σχετικά με την ανακάλυψη του S/2004 (87) 1 και το όνομα.

Ρωμυλος